CELEX: 62020CA0197
Language: bg
Date: 2021-10-28 00:00:00
Title: Съединени дела C-197/20 и С-216/20: Решение на Съда (девети състав) от 28 октомври 2021 г. (преюдициално запитване от Finanzgericht Hamburg — Германия) — KAHL G.m.b.H. & Co. K.G. (C-197/20) и C. E. Roeper GmbH (C-216/20)/Hauptzollamt Hannover (C-197/20), Hauptzollamt Hamburg (C-216/20) (Преюдициално запитване — Митнически съюз — Обща митническа тарифа — Тарифно класиране — Комбинирана номенклатура — Тарифни подпозиции 1521 90 91 и 1521 90 99 — Тълкуване на обяснителните бележки относно подпозиция 1521 90 99 — Восък от пчели, който, преди да бъде внесен, е бил стопен и втвърден отново)

3.1.2022   
            
            
               BG
            
            
               Официален вестник на Европейския съюз
            
            
               C 2/8
            
         
      Решение на Съда (девети състав) от 28 октомври 2021 г. (преюдициално запитване от Finanzgericht Hamburg — Германия) — KAHL G.m.b.H. & Co. K.G. (C-197/20) и C. E. Roeper GmbH (C-216/20)/Hauptzollamt Hannover (C-197/20), Hauptzollamt Hamburg (C-216/20)
      (Съединени дела C-197/20 и С-216/20) (1)
      
      (Преюдициално запитване - Митнически съюз - Обща митническа тарифа - Тарифно класиране - Комбинирана номенклатура - Тарифни подпозиции 1521 90 91 и 1521 90 99 - Тълкуване на обяснителните бележки относно подпозиция 1521 90 99 - Восък от пчели, който, преди да бъде внесен, е бил стопен и втвърден отново)
      (2022/C 2/10)
      Език на производството: немски
      
         Запитваща юрисдикция
      
      Finanzgericht Hamburg
      
         Страни в главното производство
      
      
         Жалбоподатели: KAHL G.m.b.H. & Co. K.G. (C-197/20) и C. E. Roeper GmbH (C-216/20)
      
         Ответници: Hauptzollamt Hannover (C-197/20) и Hauptzollamt Hamburg (C-216/20)
      
         Диспозитив
      
      Комбинираната номенклатура, съдържаща се в приложение I към Регламент (ЕИО) № 2658/87 на Съвета от 23 юли 1987 година относно тарифната и статистическа номенклатура и Общата митническа тарифа, в редакциите съгласно Регламент за изпълнение (ЕС) № 1101/2014 на Комисията от 16 октомври 2014 г. и Регламент за изпълнение 2015/1754 на Комисията от 6 октомври 2015 г., трябва да се тълкува в смисъл, че восък от пчели, който е бил стопен и от който при стопяването механично е отстранена част от чуждите тела, а след това е бил втвърден във формата на блокчета или плочки, спада към подпозиция 1521 90 99 от номенклатурата, която се отнася до „друг“ восък от пчели, а не към подпозиция 1521 90 91 от посочената номенклатура, която се отнася до „суров“ восък от пчели.
      
         (1)  ОВ C 279, 24.8.2020 г.